പ്രൈമറി സ്കൂളുകളില് പ്രഥമാധ്യാപകരെ നിയമിക്കണം എ.കെ.എസ്.ടി.യു കൊല്ലം: രണ്ടുവര്ഷമായി മുടങ്ങിക്കിടക്കുന്ന പ്രൈമറി സ്കൂളുകളിലെ പ്രഥമാധ്യാപകരുടെ നിയമനം അടിയന്തരമായി നടത്തണമെന്ന് ഓള് കേരള സ്കൂള് ടീച്ചേഴ്സ് യൂനിയന് എ.കെ.എസ്.ടി.യു ജില്ല കമ്മിറ്റി ആവശ്യപ്പെട്ടു. ജില്ലയില് 170തിലധികം സ്കൂളുകളില് തസ്തിക ഒഴിഞ്ഞുകിടക്കുന്നു. കിഴക്കന് മലയോര മേഖലയില് സ്ഥിതി ഗുരുതരമാണ്. ദിവസങ്ങള്ക്ക് മുമ്ബ് നിയമിതരായവരും സമീപ സ്കൂളുകളിലുള്ളവരും ചുമതല വഹിക്കേണ്ടി വരുന്നു. ഓണ്ലൈന് ക്ലാസുകളുടെ തുടര്പ്രവര്ത്തനങ്ങള്ക്കും ഭരണപരമായ കാര്യനിര്വഹണത്തിനും ഈ സാഹചര്യം പ്രതിസന്ധി സൃഷ്ടിക്കുന്നെന്നും ജില്ല കമ്മിറ്റി അഭിപ്രായപ്പെട്ടു. പ്രസിഡന്റ് ആര്. മാല അധ്യക്ഷത വഹിച്ചു. സെക്രട്ടറി പിടവൂര് രമേശ്, സംസ്ഥാന സെക്രേട്ടറിയറ്റ് അംഗങ്ങളായ എന്. ഗോപാലകൃഷ്ണന്, എസ്. ഹാരിസ്, കെ.എസ്. ഷിജുകുമാര്, ജില്ല ഭാരവാഹികളായ എന്. ഉദയകുമാര്, എ. അബ്ദു ജലീല്, എന്. ബിനു എന്നിവര് സംസാരിച്ചു.